**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO DALYVAUTI PROJEKTE „nEMUNO DELTA. Kelionė žemuma ratu“ PAGAL Šilutės ŽRVVG 2014 -2020 metų vietos plėtros strategiją**

2018 m. d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir Žvejybos ir akvakultūros regiono vietos plėtros strategija „Šilutės ŽRVVG 2014–2020 metų vietos plėtros strategija“, Šilutės rajono savivaldybės taryba n u s p r e n d ž i a:

1. Pritarti projektui „Nemuno delta. Kelionė žemuma ratu“ ir tapti partneriu šiame projekte.
2. Pritarti jungtinės veiklos sutarčiai su Salos etnokultūros ir informacijos centru dėl projekto įgyvendinimo ([projektas pridedamas](PPS01priedas01.docx)).
3. Užtikrinti projekto tęstinumą 5 metus po projekto įgyvendinimo pabaigos.
4. Prisidėti prie projekto finansavimo iš biudžeto 5 procentais visų tinkamų finansuoti projekto išlaidų bei užtikrinti netinkamų finansuoti, tačiau šiam projektui įgyvendinti būtinų išlaidų padengimą bei tinkamų finansuoti išlaidų dalies padengimą, kurių nepadengia projektui skiriama parama.

5. Įgalioti Administracijos direktorių Sigitą Šeputį, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją Virgilijų Pozingį pasirašyti jungtinės veiklos (partnerystės) sutartį ir bendradarbiavimo sutartį bei kitus dokumentus, susijusius su 1 punkte minimu projektu.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

|  |  |  |  |
| --- | --- | --- | --- |
| Sigitas Šeputis | Remigijus Budrikas  | Živilė Targonskienė | Dana Junutienė |
| 2018-07- | 2018-07-(Nusišalinu) | 2018-07-11 | 2018-07-11 |

Parengė

Simona Bokštaitė-Dryžienė

2018-07-10

P:\Tarybos\_projektai\_2011-2018\2018\_metai\2018-07-26\PPS01JK.docx

**ŠILUTĖS RAJONO SAVIVALDYBĖS ADMINISTRACIJOS**

PLANAVIMO IR PLĖTROS SKYRIUS

**AIŠKINAMASIS RAŠTAS**

**DĖL TARYBOS SPRENDIMO PROJEKTO „DĖL PRITARIMO DALYVAUTI PROJEKTE „nEMUNO DELTA. Kelionė žemuma ratu“ PAGAL Šilutės ŽRVVG 2014 -2020 metų vietos plėtros strategiją**

2018 m. liepos 10 d.

Šilutė

|  |
| --- |
| 1. **Parengto projekto tikslai ir uždaviniai:**

Savivaldybės tarybai pritarus tapti projekto „Nemuno delta. Kelionė žemuma ratu“ partneriu, tarp Salos etnokultūros ir informacijos centro ir Šilutės rajono savivaldybės administracijos būtų pasirašyta jungtinės veiklos sutartis. Pagrindinis projekto partneris ir teikėjas būtų Salos etnokultūros ir informacijos centras. Salos etnokultūros ir informacijos centras iki š.m. liepos 31 d. turės pateikti projektinę paraišką pagal Šilutės ŽRVVG 2014–2020 metų vietos plėtros strategijos kvietimo priemonę „Žvejybos tradicijų ir paveldo išsaugojimas, pritaikymas, sklaida“Projekto tikslas – Inovacinėmis priemonėmis skatinti kultūrinę ir švietėjišką veiklą, skirtą Nemuno deltos savitumui, žvejybos tradicijų ir kultūrinių vertybių pristatymui, išleidžiant Kęstučio Demerecko knygą „Nemuno delta. 500 metų akimirka“. |
| 1. **Kaip šiuo metu yra sureguliuoti projekte aptarti klausimai.**

Šiuo metu yra gautas Šilutės žuvininkystės regiono vietos veiklos grupės „Žuvėjų kraštas“ kvietimas teikti paraiškas pagal žvejybos ir akvakultūros regiono vietos plėtros strategijos „Šilutės ŽRVVG 2014-2020 m. vietos plėtros strategija“ priemonę „Žvejybos tradicijų ir paveldo išsaugojimas, pritaikymas, sklaida“. |
| 1. **Kokių pozityvių rezultatų laukiama.**

 Parengta ir laiku vertinimui pateikta projekto „Nemuno delta. Kelionė žemuma ratu“ paraiška.Teigiamos pasekmės priėmus siūlomą Savivaldybės tarybos sprendimo projektą – pateikus projekto paraišką bei gavus finansavimą:1) Išleista K. Demerecko knyga „Nemuno delta. 500 metų akimirka“;2) Sukurtas ir pagamintas Nemuno deltos žemumos maketas (su galimybe gyvai stebėti potvynio stichiją, klausytis ir atpažinti paukščių balsus, atpažinti žuvis, dėlioti dėliones ir kt.); 3) Sukurtas interaktyvus Nemuno deltos gidas, su maršrutu „Nemuno deltos pažinimo takas ratu“. Juo einant lankytojai sužinos kaip augo Nemuno delta, Rusnės sala;4) Įrengta ekspozicija po atviru dangumi;5) Sukurtas interaktyvusis žaidimas mažiesiems lankytojams „Trylika deltos upių“ su galimybe liesti, klausyti, pajausti, plaukti, žvejoti, dėlioti;6) Parengta kilnojamoji ekspozicija su paskaitų ciklu „Nemuno delta – Lietuvos širdis“ su edukacija „Lietuviškų žirgelių pažinimo ir suvenyrinės gamybos pamokomis“7) Nupirkti išmanieji gidai, audio leistuvai, stacionarus interaktyvus ekranas. |
| 1. **Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.**

 Nenumatoma. |
| 1. **Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.**

Netaikoma. |
| 1. **Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles*.***

Antikorupcinis vertinimas nereikalingas. |
| 1. **Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.**

Pagal Šilutės žuvininkystės regiono vietos veiklos grupės „Žuvėjų kraštas“ Šilutės ŽRVVG 2014-2020 m. vietos plėtros strategijos Vietos projektų finansavimo sąlygų aprašo (toliau – FSA) 1.12. punktą fondo lėšos vietos projektui įgyvendinti gali sudaryti iki 95 proc. visų tinkamų finansuoti vietos projektų išlaidų. Tinkamų finansuoti vietos projekto išlaidų, kurių nepadengia lėšos vietos projektui įgyvendinti, dalį pareiškėjas privalo finansuoti: 1) nuosavomis piniginėmis lėšomis arba savivaldybės biudžeto lėšomis (kai taikoma);2) tinkamo vietos partnerio nuosavomis piniginėmis lėšomis;3) skolintomis lėšomis;4) tinkamo vietos partnerio skolintomis lėšomis.2018 m. liepos 3 dieną Salos etnokultūros ir informacijos centras raštu Nr. V1-47 kreipėsi į Šilutės rajono savivaldybės merą Vytautą Laurinaitį ir savivaldybės tarybą dėl bendrojo finansavimo skyrimo projektui. Prašoma skirti 5 procentus nuo visų tinkamų projekto išlaidų. Bendra projekto vertė 30 000 Eur. |
| 1. **Projekto autorius ar autorių grupė.**

 Planavimo ir plėtros skyriaus vyriausioji specialistė Simona Bokštaitė-Dryžienė  |
| 1. **Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**

Kęstutis Demereckas, „Nemuno delta. 500 metų akimirka“. |
| 1. **Kiti, autorių nuomone, reikalingi pagrindimai ir paaiškinimai.**

**Planuojamos veiklos:**1) Išleisti K. Demerecko knyga „Nemuno delta. 500 metų akimirka“;2) Sukurti ir pagaminti Nemuno deltos žemumos maketą (su galimybe gyvai stebėti potvynio stichiją, klausytis ir atpažinti paukščių balsus, atpažinti žuvis, dėlioti dėliones ir kt.); 3) Sukurti interaktyvų Nemuno deltos gidą, su maršrutu „Nemuno deltos pažinimo takas ratu“. Juo einant lankytojai sužinos kaip augo Nemuno delta, Rusnės sala;4) Įrengti ekspoziciją po atviru dangumi;5) Sukurti interaktyvųjį žaidimą mažiesiems lankytojams „Trylika deltos upių“ su galimybe liesti, klausyti, pajausti, plaukti, žvejoti, dėlioti;6) Parengti kilnojamąją ekspoziciją su paskaitų ciklu „Nemuno delta – Lietuvos širdis“ su edukacija „Lietuviškų žirgelių pažinimo ir suvenyrinės gamybos pamokomis“7) Nupirkti išmaniuosius gidus, audio leistuvus, stacionarų interaktyvų ekraną. |

|  |
| --- |
| Planavimo ir plėtros skyriaus vyriausioji specialistė Simona Bokštaitė-Dryžienė  |